Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
-
Kukumbulula mujila yayivwovu cheji kupeulanga kulundundu (1)
-
Meso aYehova eji kumonanga kwosena (3)
-
Kulomba chamuka-kusungama cheji kwivwisanga Kalunga kuwaha (8)
-
Kachi nge vatu kavatwamine pungako, vyuma vanajinyi kulinga vyeji kukuminamo (22)
-
Shinganyeka shimbu kanda ukumbulule (28)
15 Kukumbulula mujila yayivwovu cheji kupeulanga kulundundu,+
Oloze mazu amapi eji kulingisanga mutu akwate matoto.+
2 Lilimi lyamuka-mangana lyeji kuzachisanga kanawa chinyingi,+
Oloze kanwa kachiheu keji kuhanjikanga uleya.
3 Meso aYehova eji kumonanga kwosena,
Nakutala vatu vavapi navava vamwaza.+
4 Lilimi lyalivwovu linapu nge mutondo wakuyoya,+
Oloze kuhanjika chakutangisa cheji kuvijisanga kumuchima.
5 Mwana wachileya eji kulumbilisanga kunangula chaise,+
Oloze mwana wakuzangama eji kwitavilanga kumwolola.+
6 Muzuvo yamuka-kwoloka muli luheto lwaluvulu,
Oloze vilinga vyavaka-kuhuka vyeji kuvanehelanga ukalu.+
7 Mivumbo yamuka-mangana yeji kutanjisanga chinyingi,+
Oloze muchima wachiheu kaweshi kulinga ngochoko.+
8 Chimuna wakuvatula wamuka-kuhuka napu waunyengwe kumeso aYehova,+
Oloze kulomba chamuka-kusungama eji kuchivwilanga kuwaha.+
9 Yehova eji kwivwilanga unyengwe jila yamuka-kuhuka,+
Oloze azanga vaze veji kutambukanga mukwoloka.+
10 Mutu uze mwaseza jila yakwoloka eji kumonanga kumuzangamisa kupwa chachipi,+
Kaha mutu uze ahunga mazu akumuhanjikila mwakafwa.+
11 Kachi nge Yehova eji kumonanga Fuka nachihela chakunongela,+
Kutala keshi kuhasa kumona michima yavatuko nyi?+
12 Muka-kutoleka kazanga mutu uze mwamwololako,+
Keshi kwihula vaka-mangana vamulweze chinyingiko.+
13 Muchima wakuwahilila weji kulingisanga mutu asehelelenga,
Oloze chinyengo cheji kuchikanga shipilitu yamutu.+
14 Muchima wakunangakana weji kutondanga chinyingi,+
Oloze tunwa twaviheu tweji kufwilanga kuhanjika vyauleya.+
15 Makumbi amuka-kukalikiza osena anapu amapi.+
Oloze mutu wamuchima wakuwahilila akwechi chiwanyino chakulya shimbu yosena.+
16 Chinawahe kupwa navyuma vyavindende nakumwivwa Yehova woma,+
Kuhambakana kupwa naluheto lwaluvulu nakulizakamina hamwe.+
17 Chinawahe kulya visakwola oku munalizange,+
Kuhambakana kulya nyama yangombe yamaji oku munalijinji.+
18 Muka-kukwata washi matoto eji kwepulanga vikokojola,+
Oloze muka-kushipwokela kukwata utenu eji kutulisanga vikokojola.+
19 Jila yamuvwa yinapu nge chipato chamingonga,+
Oloze jila yamuka-kusungama yinapu nge jila yakusalama.+
20 Mwana wamangana eji kwivwisanga ise kuwaha,+
Oloze mwana wachiheu eji kulumbilisanga naye.+
21 Mutu wakuzeneka mangana eji kwivwilanga uleya kuwaha,+
Oloze mutu wakunangakana eji kutambukanga mujila yakusungama.+
22 Kachi nge vatu kavatwamine pungako, vyuma vanajinyi kulinga vyeji kukuminamo,
Oloze vyuma vyeji kutesangamo nge vaka-kulweza mangana vanavulu.+
23 Mutu eji kuwahililanga nge nakumbulula mwakwoloka,+
Kaha mazu akuhanjika halwola lwakutamo anapu amwaza.+
24 Kupwa namangana chinapu jila yakuya kukuyoya,+
Kaha nachikinga mutu kukushikumuka muFuka.+
25 Yehova mwakashiula zuvo yamuka-kulivwimba,+
Oloze keshi kukasosolola ngiza yatuliweko.+
26 Yehova eji kwivwilanga unyengwe vilinga vyamuka-kuhuka,+
Oloze mazu amwaza awevwila kuwaha.+
27 Muka-kufwila nganyo yamakuli eji kunehanga ukalu kuli vaze vakuzuvo yenyi,+
Oloze ou ahunga maswekeza mwayoyanga lika.+
28 Muchima wamuka-kwoloka weji kushinganyekanga shimbu kanda akumbulule,+
Oloze kanwa kamuka-kuhuka keji kutufulanga vyuma vyavipi.
29 Yehova ali kwakusuku navaka-kuhuka,
Oloze eji kwivwanga kulomba chavaka-kwoloka.+
30 Muchima weji kuwahililanga nge kumeso kunataunuka,
Mujimbu wamwaza weji kuhizumunanga vifuwa.+
31 Ou mwevwilila kumazu akuhuhumuna akutwala kukuyoya,
Mwatwamanga navaka-mangana hamwe.+
32 Ou mwakana kumunangula ahunga kuyoya chenyi,+
Oloze ou mwevwilila kumazu akumuhanjikila mwapwa wakunangakana.+
33 Kumwivwa Yehova woma chikiko kulinangula mangana,+
Kaha kulinyisa cheji kunehanga ulemu.+
Share
Share
NEW WORLD TRANSLATION OF THE HOLY SCRIPTURES (2013 REVISION)
Vishimo 15
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn unk cjk_Latn unk cjk_Latn unk cjk_Latn unk cjk_Latn unk cjk_Latn cjk_Latn cjk_Latn cjk_Latn cjk_Latn cjk_Latn sna_Latn bem_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn bem_Latn bem_Latn cjk_Latn cjk_Latn cjk_Latn umb_Latn umb_Latn cjk_Latn cjk_Latn cjk_Latn cjk_Latn cjk_Latn nya_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn umb_Latn cjk_Latn cjk_Latn cjk_Latn cjk_Latn cjk_Latn tum_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang kin_Latn fij_Latn cjk_Latn eng_Latn